
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00056/2014-04
14.02.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 14.02.2014. године, донела је

О Д Л У К У

о акредитацији студијског програма
основних академских студија

Утврђује се да УНИВЕРЗИТЕТ У НИШУ – ТЕХНОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛЕВАР ОСЛОБОЂЕЊА 124,  DOCVARIABLE ConvertString(Sediste,1,5) \* MERGEFORMAT ЛЕСКОВАЦ, ПИБ:  DOCVARIABLE PIB \* MERGEFORMAT 100107686, Матични број: 07282273,  испуњава прописане стандарде за акредитацију студијског програма: основне академске студије – ПРЕХРАМБЕНА ТЕХНОЛОГИЈА И БИОТЕХНОЛОГИЈА у оквиру поља техничко-технолошких наука и то за упис 40 (четрдесет) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа УНИВЕРЗИТЕТ У НИШУ – ТЕХНОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛЕВАР ОСЛОБОЂЕЊА 124,  DOCVARIABLE ConvertString(Sediste,1,5) \* MERGEFORMAT ЛЕСКОВАЦ, је дана 14.01.2014. године поднела захтев за акредитацију студијског програма основне академске студије – ПРЕХРАМБЕНА ТЕХНОЛОГИЈА И БИОТЕХНОЛОГИЈА у оквиру поља техничко-технолошких наука под бројем 612-00-00056/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ – ТЕХНОЛОШКИ ФАКУЛТЕТ и предлог одлуке, достављени су Комисији за акредитацију и проверу квалитета.
Назив дипломе: ДИПЛОМИРАНИ ИНЖЕЊЕР ТЕХНОЛОГИЈЕ, планира се упис 40 студената.

Прегледом комплетне документације може се закључити да студијски програм садржи све законом предвиђене елементе, укључујући и број ЕСПБ. Студијски програм основних академских студија "Прехрамбена технологија и биотехнологија" садржи два изборна подручја - 1. Прехрамбена технологија и 2. Биотехнологија. Обим, садржај и исходи судијских подручја обезбеђују потребне компетенције за занимање дипломираног инжењера технологије наведених подручја. У опису овог стандарда нису наведени услови уписа на студијски програм, предуслови за упис појединих предмета, начин избора предмета из других студијских програма и  услови за прелазак са других студијских програма у оквиру истих или сродних области студија.

Студијски програм обезбеђује стицање компетенција за јасно и препознатљиво занимање дипломирани инжењер технологије.

Сврха студијског програма је добро формулисана и у складу је са основним задацима и циљевима Факултета.

Циљеви су конкретни и јасно формулисани у складу са задацима установе, што укључује стицање компетенција и вештина студената. Основни циљ студијског програма је преношење најновијих научних и стручних знања и вештина из области прехрамбене технологије и биотехнологије у праксу. Општи циљ студијског програма је добра обученост студената за самостални рад у будућој професији, као и достизање високих стандарда  академског понашања како у струци, тако и у друштву. Визија одсека за прехрамбену технологију и биотехнологију је у томе, да се у будућности достигне ниво развијених европских институција у својој области. Циљ овог програма је такође и развој способности за саопштавање и излагање својих резултата рада стручној и широј јавности. Посебан циљ студијског програма је развијање свести студената о потреби перманентног образовања. Прилог 1.1  

У опису стандарда  су наведене одговарајуће опште и предметно-специфичне способности које студенти стичу савладавањем овог програма. Опште и предметно-специфичне  способности које студенти стичу завршетком студија  су описане у додатку дипломи који је дат у Прилогу 4.1.

Структура курикулума обухвата распоред предмета по семестрима, фонд часова и број ЕСПБ кредита. Oвај студијски програм је конципиран као четворогодишњи и састоји се из 8  семестара. Студијски програм има 2 студијска подручја: Прехрамбена технологија и Биотехнологија. Прве две године су заједничке, а затим се раздвајају по потребама изборног модула који се школује. Обавезни предмети носе од 3-9, а изборни 4-6 ЕСПБ. Стручна пракса се изводи у осмом семестру и има статус обавезних предмета са 6 ЕСПБ. За сваки модул постоји 9 изборних подручја и у сваком по 2 изборна предмета, док у једном постоји 3, од којих студент бира по 1 предмет. Просечан број часова активне наставе недељно је 22,88, а више од 50% су предавања 12,00 часова.  Фонд часова се разликује од предмета до предмета, као и број ЕСПБ, али се уклапа у законске нормативе и укупно у свакој години износи 60 ЕСПБ.

Структура курикулума обухвата опис свих ових елемената који су предвиђени стандардима за акредитацију. Наведени подаци су дати у спецификацији предмета у табелама 5.1, 5.2, 5.3, 5.4, 5.5, 5.6, 5.7 и прилогу 5.1, 5.2, које су дате у оквиру књиге предмета. Код већине предмета, опис ових елемената је врло детаљно написан. За практичну наставу, код пар предмета је  написано да вежбе прате предавања, али су дате и области из којих ће се радити. Да, структура курикулума обухвата опис свих ових елемената који су предвиђени стандардима за акредитацију. Наведени подаци су дати у спецификацији предмета у табелама 5.1, 5.2, 5.3, 5.4, 5.5, 5.6, 5.7 и прилогу 5.1, 5.2, које су дате у оквиру књиге предмета. Код већине предмета, опис ових елемената је врло детаљно написан. За практичну наставу, код пар предмета је  написано да вежбе прате предавања, али су дате и области из којих ће се радити.

У структури студијског програма, модул Прехрамбена технологија заступљени су академско-општеобразовни предмети са 15,42%, теоријско-методолошки предмети са 20,42%, научно-стручни са 33,75% и стручно-апликативни предмети са 30,41%, у односу на укупан број ЕСПБ кредита што у извесној мери одступа од стандарда, посебно НС чија заступљеност треба да буде 35%. У структури студијског подручја Биотехнологија заступљеност различитих група предмета је правилнија и готово у потпуности одговара стандарду АО-15,42%, ТМ-20,42%, НС-34,58% и СА-29,58%. У структури овог програма постоје обавезни и изборни предмети. За 1 изборни предмет понуђен је двоструки број предмета који су сврстани у девет изборних блокова и за сваки модул посебно, како је то предвиђено стандардом. Изборност према позицијама где студент бира предмете је заступљена са 20,63% од укупног броја ЕСПБ за студијски програм, што је више од 20% и не одступа од стандарда. Сви подаци се налазе у предвиђеним табелама и у електронском облику.

Студијски програм је целовит и свеобухватан и углавном нуди најновија сазнања.

Овај програм је у потпуности усаглашен са студијским програмом мастер академских студија, који има исти назив, и докторских студија под називом Технолошко инжењерство, а кореспондира  са другим програмима Факултета.

Студијски програм је усклађен са четири акредитована студијска програма високошколских установа из европских земаља: University of Food Technologies, Department of Biotechnology, Plovdiv, Бугарска; Faculty of Food and Biochemical  Technology, Prag, Чешка, University of Technology, Faculty of Biotechnology and Food Science, Lodz, Пољска и Прехрамбено-биотехнолошким факултетом, Загреб, Хрватска.

Факултет уписује на студијски програм одговарајући број студената сходно расположивим могућностима, с обзиром  да  располаже одговарајућим просторним могућностима  (простор обезбеђен за овај студијски програм 1660,04 м2/160 студената овог студијског програма =  10,37 m2 нето простора по студенту за рад у једној смени) и другим неопходним ресурсима (подаци  из стандарда 10 овог  програма).

При упису се проверава способост студената полагањем пријемног испита из једног од три понуђена предмета који одговарају карактеру студијског програма  (математика, хемија , физика) по избору кандидата. Факултет је  именовао Комисију за пријем студената, а услови уписа дефинисани су правним актима Факултета.

Студенти са сваким положеним испитом стичу одређен, углавном адекватан број ЕСПБ бодова.

Број ЕСПБ бодова утврђен је за сваки предмет према оптерећењу студената и према јединственој методологији.

Успешност студента у савлађивању одређеног предмета континуирано се прати током наставе и изражава поенима. Студент има могућност да за сваки предмет акумулира оцену кроз предиспитне обавезе и испит. Укупан број поена које студент може да стекне на предмету испуњавањем  предиспитних обавеза и полагањем испита  је 100 поена.  Минималан број поена које студент може да стекне испуњавањем предиспитних обавеза је 30, а максималан 70.

Предмети имају јасан и јавно објављен начин стицања поена који узима у обзир све предметне обавезе (активност у току наставе, предиспитне обавезе и полагање завршног испита).

За реализацију овог студијског програма предвиђено је ангажовање 28 наставника,  што је знатно више од потребног броја наставника (потребан број наставника је 4,25)  да се покрије укупан број часова предавања, тако да наставник остварује највише просечно 6 часова активне наставе недељно. Појединачна оптерећења наставника на овом програму  крећу се од 1,0 до 5,5 часова недељно. У Извештају о параметрима  студијског програма за наставнике који изводе наставу на предметима који су заједнички за више студијских програма наведено је да на овом студијском програму имају 0 часова активне наставе.  Укупно оптерећење наставника на свим студијским програмима Факултета је мање од 12 часова недељно и креће се од 2 до 8,72 часа недељно. Наставници који су ангажовани са непуним радним временом имају укупно ангажовање мање од 12  часова недељно. Нема података да  неко од наставника ангажованих са 100% радног времена изводи наставу на другој високошколској установи. Сви наставници имају мање од 68 година живота. Фотокопије радних књижица су достављене за све наставнике!

Од укупног броја часова активне наставе 82,49% часова активне наставе држе наставни који су запослени на Факултету са 100% радног времена.

Испуњен је захтев у вези  са одговарајућим звањем наставника. Од укупног броја наставника  (28 наставник) само 1 наставник страног језика  није доктор наука, па од укупног броја наставника 96,42% су доктори наука. Подаци о датуму избора у звање за наставнике Стојиљковић Драгана, Станковић Слободана, Петронијевић Живомира, Николић Наду, Рашковић Предрага, Такић Љиљану, Даниловић Бојану и Митић-Станковић Биљану, који су наведени у Табели 9.2 и Извештају нису у сагласности са подацима наведеним у Табели 9.1. На основу наведених података може се закључити да подаци о датуму избора у звање наведени у Табели 9.1 су подаци о датум избора у претходно звање!

За реализацију овог студијског програма предвиђено је ангажовање 11 (у електронском Извештају укупно 12) сарадника (5 у звању асистента, а остали су истраживачи). Потребан број сарадника да се покрије укупан број часова активне наставе на студијском програму, а да при томе сваки сарадник остварује просечно 300 часова активне наставе годишње, односно 10 часова недељно, је 3,35, па је овај захтев  испуњен у целости. Нико од сарадника нема оптереће веће од 20 часова недељно. Укупно оптерећење се креће од 2 до 15 часова недељно. Четири сарадника су запослени су на Факултету са 100% радног времена, један са 50% радног времена, а остали су ангажовани по уговору. Копије радних књижица и уговори нису приложени.

Увидом у књигу наставника  и референце наставника  може се констатовати да квалификације наставника одговарају нивоу њиховог задужења и документоване су референцама које су доступне јавности. Једино код наставника Станојевић-Красић Марије у Табели 9.1 наведене су, уместо најмање пет, само три референце.  На основу описа овог стандарда и података наведених у Табели 9.4 и Извештају може се закључити да су квалификације сарадника одговарајуће.

Величина група како за предавања  тако и за вежбе и друге облике наставе  одговара Допуни стандарда за акредитацију студијских програма у оквиру поља Техничко-технолошке науке (достављен је распоред часова из кога се види број група - Прилог 5.1).

Факултет располаже одговарајућим простором за извођење наставе на овом студијском програму, с обзиром  да  располаже одговарајућим просторним могућностима од 10,37 м2 нето простора по студенту (1660,04 м2/160 студената = 10,37 м2 по студенту > 4 м2 по студенту) за рад  са 657 места за студенте у учионицама и лабораторијама.  Простор којим Факултет располаже задовољава потребе свих студијских програма (3495 м2/557 студената свих студијских програма=6,27м2 по студенту).

Факултет обезбеђује адекватан простор за извођење свих облика наставе: предавања, рачунских и  лабораторијских вежби и других облика наставе, као и библиотеку, читаоницу и сале.

Факултет је обезбедио одговарајући радни простор (кабинете и лабораторије) за  наставнике и сараднике. Факултет је обезбедио одговарајући радни простор (кабинете и лабораторије) за  наставнике и сараднике.

Факултет обезбеђује потребну техничку опрему за извођење свих облика наставе: предавања, рачунских и  лабораторијских вежби и других облика наставе.

Библиотечки ресурси релевантни за извођење студијског програма задовољавају захтеве стандарда. Факултет располаже укупно са 5282 монографских публикација, а 3230  библиотечке јединице (3152 штампане публикације и 78 е-књига) су релевантне за овај студијски програм. Простор библиотеке  је задовољавајући (55,6 м2). Читаоница  (38,74м2) има укупно 32 места (24 места за студенте и 8 за наставнике) и  задовољава потребе  студената овог студијског програма.

Факултет је обезбедио покривеност свих предмета одговарајућом уџбеничком литературом која је доступна студентима. Број предмета покривених књигама  које се налазе у продаји или библиотеци је задовољавајући, али већи број  је издат око 2000. године или раније.  Покривеност предмета студијског програма литературом  је следећа: књиге предметних наставника -  45,45%; књиге других аутора - 100%; практикуми - 45,45% ; збирке задатака - од 33,33%; књиге на страном језику - 63,64%, а покривеност предмета литературом друге врсте - 12,12%. Факултет располаже потребним информационим ресурсима који су доступни студентима за извођење овог студијског програма (Прилог 10.2).

Провера квалитета студијског програма спроводи се редовно  путем самовредновања, односно анкетирања студената при крају сваког семестра и након полагања испита и кроз спољну проверу квалитета. Оцењује се квалитет извођења наставе, наставник, сарадник, и услови студирања, уџбеници и литература, студентска служба и деканат. Урадили су све потребне припреме да прате и унапређују квалитет наставе, наставног особља, оцењивања студената, уџбеника и литературе. Усвојили су Политику обезбеђења квалитета према захтевима стандарда за акредитацију, што прати Комисија за контролу квалитета приказана у Табели 11.1. Све ово документовано је Прилозима 11.1, 11.2, 11.3, 11.4.

У контроли квалитета обезбеђена је активна и квалитетна улога студената. Студенти су такође чланови комисије за контролу квалитета који заступају интересе студената свих нивоа студија на Факултету. Комисија за контролу квалитета има 32 члана од којих су 5 студенти. Комисија је подељена на 4 подкомисије. Свака од њих има своју надлежност.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НИШУ – ТЕХНОЛОШКИ ФАКУЛТЕТ  за студијски програм основне академске студије – ПРЕХРАМБЕНА ТЕХНОЛОГИЈА И БИОТЕХНОЛОГИЈА у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00056/2014-04
14.02.2014. године
Б е о г р а д
У В Е Р Е Њ Е
О АКРЕДИТАЦИЈИ студијског програма
основних академских студија
УНИВЕРЗИТЕТ У НИШУ – ТЕХНОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛЕВАР ОСЛОБОЂЕЊА 124,  DOCVARIABLE ConvertString(Sediste,1,5) \* MERGEFORMAT ЛЕСКОВАЦ, ПИБ:  DOCVARIABLE PIB \* MERGEFORMAT 100107686, Матични број: 07282273, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма основне академске студије – ПРЕХРАМБЕНА ТЕХНОЛОГИЈА И БИОТЕХНОЛОГИЈА у оквиру поља техничко-технолошких наука и то за упис 40 (четрдесет) студената у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

